Document ID: /roh_data/filtered/fineweb-2-filterrobots_roh.jsonl.gz/27486

El è creschì sin en in vitg en il sidvest da l’India en il stadi federativ da Kerala. Ses geniturs èn catolics e commembers da la baselgia da Thomas. Cun 17 onns saja el sa decidì da daventar spiritual, perquai che ses geniturs sajan stà in fitg bun exempel e perquai che auters spirituals hajan persvadì el.
Glieud acceptian el
Sur Georg ha studegià teologia en l’India ed a Roma. El ha terminà ses studi cun il doctorat en teologia morala. Ses uvestg e l’uvestg da Cuira hajan vulì trametter el a Mustér, ed el haja acceptà quai. Gia durant ses studi a Roma saja el stà duas giadas qua per gidar ora. A l’entschatta saja quai stà in pau difficil d’emprender tudestg e rumantsch simultan. El chapeschia bain rumantsch, el stoppia dentant anc exercitar da discurrer. Mo el sentia che la glieud acceptia el e Mustér saja uss sia patria. El veglia era esser in exempel per ses parochians ed in instrument da Dieu.